
AVVERTP]NZA 


Scopo  di  queste  edizioni  é  agevolare  nelle 
scuole  la  circolazione  di  testi  altrimenti  poco 
accessibili  per  il  prezzo  o  la  raritá  dei  volumi 
in  cui  vennero  a  luce.  La  lezione  di  ciascua 
testo  é  data  soltanto  come  provvisoria  ;  da  ba- 
stare cioé  alio  studente  per  préndeme  cogni- 
zione,  e  per  valersene  quando  dovesse  coordi- 
narvi  un  apparato  critico.  Si  omettono  tutte 
le  illustrazioni  che  sieno  di  competenza  degli 
insegnanti ;  ma,  quando  si  trovi  opportuno,  si 
aggiungeranno  brevi  pi-ospetti  grammaticali  e 
glossarj. 

LAS  FLORS  DEL  GAY  SABER, 
ESTIER  DICHAS  LAS  LEYS  D'AMORS. 

1.  En  la  primiera  part  tractarem  de  las  ma- 
nieras de  trobar,  e  qual  son  li  sien  mandamen, 
e  perqué  foc  trobada  aquesta  sciensa.  apres 
pauzarem  motas  difíinitios,  deseriptios  e  deela- 
ratios,  tractan  de  letra,  diptong'e,  sillaba,  ora- 
tio,  dictio,  e  d'  accen  de  lati,  e  deis  enpedi- 
mens  d'  aquel,  et  aprop  de  raccen  de  romans. 

2-  En  la  segouda  partida  tractarem  de  bordos, 
panzas,  novas  rimadas,  de  rims,  de  cobblas, 
verses,  chansos,  dansas,  sirveiites  e  d'  autres 
dictatz  principáis. 

3.  En  la  tersa  part  tractarem  de  las  .viij.  partz 
d'  oratio,  mostran  e  declaran  cas,  nombre, 
temps,  persona,  gendre,  e  las  claus  deis  mo- 
zes  e  deis  temps  del  verb  e  de  la  combinatio 
d'aquels. 

4.  En  la  quarta  part  mostrarem  vicis  e  figuras 
pauzan  ornat,  lo  qual  hom  deu  segre  qui  vol 
far  bos  dictatz  e  netz. 

5.  En  la  quinta  part  pauzarem  alcunas  doctri- 
nas, mostran  que  deu  hom  far  accordar  .i.  mot 
amb  autre,  e  tornar  lati  en  romans,  e  per  qual 
maniera  pot  hom  haver  entroductio  e  materia 
a  far  verses,  chansos  e  autres  dictatz,  e  per 
qual  maniera  deu  hom  sercar  los  rims  per  far 
alqun  dictat,  mostran  qu'  es  pedas  e  quays 
pedas;  e  qu' es  amor  e  de  qual  amor  devon 
amar  li  ayraador  .  .  . 

6.  Trobars  es  far  noel  dictat  en  romans  fl,  be 
compassat.        vista  e  pauzada   la  diftinitio  de 

trobar,  devetz  saber  quel  mandamen  de  trobar 
son  aquest :  sos  assaber  qu'  om  deu  far  noel 
dictat,  compassat  per  sillabas,  am  rims,  et 
alcunas  vetz  am  coblas  motas  et  alqunas  vetz 
ab  una  eobla  solamen ;  e  deu  hom  en  aytals 
dictatz  seguir  ornat,  aytal  cum  niostron  aqiie- 
stas  nostras  Leys  d'  amors.  encaras  aytals 
dictatz  deu  hom  far  am  bels  motz  e  plazens 
clars  acordans,  am  bona  et  am  certa  sentensa, 
oz  am  belas  e  am  plazens  methaforas,  don 
hom  puesca  trayre  bo  sen.  e  deu  hom  tra- 
ctar  en  aytals  dictatz  de  sen  o  de  lauzors  o 
d'amors  o  d'  escondig,  o  de  maldig  general 
per  donar  castier  ais  malvatz,  o  d'  esquern  per 
donar  solas  e  deport,  o  de  plañe  per  gran  de- 
splazer  qu' om  ha  motas  vetz.  e  per  so  quar 
de  diversas  cauzas  pot  hom  tractar  en  dictatz, 
per  so  foron  trobat  divers  dictat,  ayssi  cum 
son  vers,  chansos,  sirventes,  dansas,  descort, 
tensos,  partimen,  pastorelas,  vaquieras,  ver- 
gieras  e  motas  autras  lors  semblans,  retronchas 
e  planch;  et  alqu  fan  redondels  e  mándelas, 
encaras  pot  hom  far  gran  re  d'  autres  dictatz ; 
los  quals  pot  cascus  nomnar  segon  que  volra 
cel  que  fara  lo  dictat ;  mas  quel  done  nom 
be  apropriat,  comma  somis,  vezios,  cocirs,  re- 
versaris,  envegz,  desplazers,  desconortz,  pla- 
zers,  conortz  e  motz  autres  dictatz  .  . . 

Tractat  havem  de  1'  accen ;  per  que,  seguen 
l'orde  pressupauzat,  devem  tractar  de  rims  e 
de  coblas;  e  quar  las  coblas  prendo  lor  forma 
deis  rims,  el  rim  deis  bordos,  en  autra  maniera 
apellatz  bordonetz  o  versetz  o  bastos  o  basto- 
netz  (alqu  dizo  vers,  la  qual  cauza  no  aproan 
per  far  diferensa  ab  un  dictat  apelat  vtn-s)  ; 
per  so  cove  que  primieramen  tractem  deis 
bordos,  et  aprop  de  rims,  et  en  apres  de  co- 
blas .... 

Bordos  es  una  partz  de  rima  que  al  may 
conté  .xij.  sillabas  et  a  tot  lo  mcns  quatre,  si 

donx  no  son  enpeutat  o  biocat :  quar  adonx 
podón  esser  no  solamen  de  quatre,  niays  de 
tres  o  de  niens  tro  ad  una  sillaba  .  .  . ,  e  deu 
honi  entendre  quel  bordos  finisca  en  accen 
agut ;  quar  si  finia  en  greu,  adonx  deu  crey- 
sher  le  bordos  d'una  sillaba-,  e  finiss  adonx 
en  accen  g"reu  can  la  dictios  derriera  del  bordo 
ha  longa  penúltima,  coma  natura^  cura  .  .  . 
9.  El  devetz  saber  que  nos  haveni  tres  manie- 
ras de  bordos :  sos  assaber  bordos  principáis, 
en  aiitra  maniera  digz  verays  principáis,  et 
havem  bordos  enpeutatz  e  bordos  biocatz. 

10.  Bordo  principal  son  aquel  per  los  quals 
hom  proseg'uish  lo  compás  principal  de  son 
dictat  .  .  . 

11.  Bordos  enpeutatz  es  .  .  .  can  la  pauza  d' al- 
qun  bordo  ha  acordansa  arn  1'  autra  pauza  del 
bordo  seguen,  oz  am  la  fi  d'  aquel  meteysh 
bordo,  oz  am  la  ñ  del  promda  verset  preceden, 
adoncz  cascuna  d' aquestas  pauzas  es  apelada 
bordos  enpeutatz,  quar  en  aysso  que  la  una 
pauza  s'  acorda  per  acordansa  ab  V  autra,  oz 
ab  la  fi  d'  aquel  meteysh  bordo  o  del  preceden, 
cascuna  pauza  pot  far  bordo  per  si  meteysha  . . . 

12.  Bordos  biocatz  apela  hom  aquel  qu'  om 
pauza  en  la  fi  d'  alqun  autre  bordo,  sos  assaber 
aprop  lo  complimen  del  principal  bordo  .  .  . ,  e 
son  dig-  biocat,  quar  per  lors  meteysshes  están 
coma  biocz  e  per  lor  fan  bordo,  ses  que  no 
son  mesclat  am  los  .autres  ...  li  bordo  bio- 
cat no  devon  passar  la  meytat  deis  bordos 
principáis  .  .  . 

13.  Aras  cove  que  tractem  de  las  pauzas  .  .  . 
pauza  non  es  ais  si  no  ponhs  suspensius  o  pías 
o  fináis,  e  segon  aysso  havem  tres  manieras 
de  pauzas,  sos  assaber:  pauza  suspensiva, 
pauza  plena,  pauza  final  .  .  . 

14.  E  devetz  saber  que  nos  cossuram  pauza  en 
doas  manieras:  la  una  cant  a  la  senteusa:  e 
seg'on  aquesta   maniera   en   tot   loe   del  bordo 

pot  estar  pauza  suspensiva  plana  o  fináis; 
jaciaysso  que  no  sia  bel  qui  pauza  quar,  per- 
qué, can  ni  autras  dictios  lors  semblans  en  la 
fl  del  verset,  si  necessitatz  de  mot  trencat, 
sillabicat,  equivoc,  o  accentual,  o  utrissonan, 
o  retrogradatios  n'  o  fazia  far  o  autra  manifesta 
necessitat.  pero  be  sostenem  quel  nominatius 
o  l'acusatius  sera  en  la  fi  del  verset,  el  verbs 
en  lo  comensamen  de  l'autre  basto  sequen  o 
peí  contrari.  enpero  en  la  fl  de  cobla  deu 
esser  tostemps  pauza  plana  o  fináis.  en  autra 
maniera  cossuraní  pauza  en  cant  que  la  pren- 
deni  per  una  aleñada.  pauza  suspensiva  es 
aquela  qu'  om  fay  en  lo  mieg  d'  \\n  bordo,  per 
alquna  aleñada;  pauza  plana  es  aquela  qu'om 
fay  en  la  fin  d'un  bordo,  per  far  plus  pleniera 
aleñada ;  pauza  fináis  es  aquela  qu"  om  fay  a 
la  fin  de  la  cobla  .  .  . 

15.  Bordos  de  .x.  sillabas,  de  .xj.  et  de  .xij. 
volon  tostemps  pauza  suspensiva,  le  bordos  de 
.X.  sillabas  en  la  quarta  sillaba,  el  bordos  de 
xj.  sillabas  en  la  .v.  el  bordos  de  .xij.  en  la 
.vj.  sillaba  .  .  . 

16.  E  quar  en  las  panzas  deis  bordos  hom  deu 
gardar  accen,  per  so  cove  que  digam  en  qual 
loe  deis  bordos  deu  hom  gardar  accen  et  en 
quals  no.  e  devetz  saber  ques  en  la  fi  deis 
bordos,  de  quantas  sillabas  sian,  deu  hom 
gardar  accen ;  quar  si  la  us  bordos  fenish  en 
accen  agut,  l'autres  qu' es  sos  parios  per  acor- 
dansa,  deu  ysshamen  fenir  en  accen  agut ;  o 
fenish  en  accen  greu,  aquo  meteys  .  .  . 

17.  ítem  devetz  saber  qu'  en  los  bordos  de  .v. 
de  .vi.  ni  de  .vij.  sillabas  hom  no  garda  ac- 
cen si  no  en  la  fi,  segon  qn' es  estat  dig. 
empero  cant  bordos  de  .iiij.  sillabas,  de  .vi.  o 
de  .vij.  han  pauza,  adonx  aqui  on  es  la  pauza 
garda  hom  accen,  so  es  ques  aqui  on  es  la 
pauza  fassa  hom  accen  agut.  e  cant  bordos 
de    .viij.    sillabas    no    recep   pauza,    deu  hom 

gai-dar  qu"  en  la  terssa  sillaba  panza  lioni  ac- 
cent  agut  o  g'reu,  e  non  ges  accen  lonc,  so  es 
penúltima  longa,  quar  lag*  sona  .  .  . 

18.  Enpero  d'  aquest  accent  gardar  en  bordo 
de  .viij.  sillabas,  can  no  recep  pauza  suspen- 
siva, noy  faní  gran  forsa,  eant  es  ])auzatz  en 
novas  rimadas  .  .  . 

'9-  ítem  devetz  saber  que  nos  havem  tres  ma- 
nieras de  novas  rimadas  principáis :  so  es  as- 
saber  novas  rimadas  annexas  e  novas  rimadas 
parlonas  et  novas  rimadas  comunas. 

20.  Annexas  son  cant  las  razos  o  las  materias 
o  themas  de  que  traetan,  termeno  en  nombre 
non  par  de  bordos.  et  adonx  aytals  novas 
rimadas  podón  termenar  en  la  fi  quis  vol  en 
nombi-e  par  o  nom  par  de  versetz;  el  derriers 
bordonetz  pot  esser  biocatz  o  no  .  .  .  parlo- 
nas son  can  aqui  on  termena  la  razos  o  la 
materia,  fenisho  amduy  11  verset  que  son  parlo 
per  acordansa,  e  devon  termenar  en  la  fi  nom- 
bre par  de  versetz,  el  darriers  pot  esser  biocatz 
o  no  .  .  .  la  tersa  maniera  pot  esser  dicha 
comuna,  quar  en  partida  es  annexa  et  en  par- 
tida parlona;  e  d'  aquesta  uzee  n'  Atli  de  Mons, 
e  deu  termenar  en  la  fi  en  nombre  par  de  ver- 
setz, el  derriers  versetz  pot  esser  biocatz  o  no, 
e  deu  esser  nomnada  comuna,  pauzat  que  la 
niajors  partz  si'  annexa ...  e  deu  hom 
notar  que  V  acordansa  final  d'  alqun  bordo  e 
mens  ades  mot  tornat  no  deu  hom  tornar  en 
novas  rimadas,  si  .xx.  bordo  no  eran  el  mieg" ; 
quar  adonx  l'obra  serio  vicioza  per  rim  tornat; 
ni  .i.  meteys  bordo,  si  cent  verset  no  eran 
en  lo  mieg :  quar  faria  vici  de  bordo  tornat  .  .  . 

21.  Rims  es  certz  nombres  de  sillabas,  ajustat 
a  luy  autre  boi-do  per  parlo  d'aquela  meteysha 
acordansa  e  paritat  de  sillabas  o  de  diversas, 
am  bela  cazensa  e  cert  compás  fayt  de  certa 
sciensa.  e  devetz  saber  que  buey  comunal- 
mens  corr  entre  las   gens   una   oppinios  orba, 

la  quals  deu  esser  miéis  dicha  abuzios,  que 
deg'una  paritat  de  sillabas  de  bordos  no  teño 
ni  reputo  per  rim,  si  donx  las  us  no  s'  ave  en 
la  fi  am  1'  autre  son  parió  per  sonansa,  o  per 
consonansa,  o  per  alcuna  leonismetat ;  et  enayssi 
segon  lor  oppinio,  cobla  estrampa  no  seria 
rimada,  jaciaysso  quel  contraris  sia  vertatz. 
si  que  finalmens  non  volon  entendre  que  rims 
sia  engaltatz  de  sillabas  ses  acordansa  final, 
per  que  nos,  per  miéis  donar  entendre  so  que 
dizem,  pauzam  soen  en  aquesta  prezen  obra 
rim  per  acordansa,  so  es  per  sonansa  o  per 
consonansa  o  per  alquna  leonismitat  ...  e 
devetz  saber  qu'  on  pot  diré  rims  o  rimas;  quar 
lunha  differensa  no  fam  entre  rim  e  rima  .  .  . 

22.  Tug-  li  rim  o  son  estramp,  oz  acordan,  oz 
ordinal,  o  dictional.  si  estramp,  oz  il  finisso 
en  sillabas  comunas  oz  en  sillabas  caras :  si 
en  comunas,  adonx  son  dig"  rim  estramp  comu; 
si  caras,  adonx  son  dig  rim  estramp  car . .  . 

23.  Si  acordan,  oz  il  s'  acordó  per  sonansa  o 
per  consonansa  o  per  leonesmitat  :  si  per  so- 
nansa,  oz  aital  sonansa  es  borda  o  leváis;  si 
borda,  oz  es  simple  o  dobla ;  si  simpla,  adonx 
son  dig  rim  doble  sonan  bord,  et  aytals  rims 
no  prendem,  si  donx  non  era  pauzat  per 
estramps ;  si  leváis,  adonx  son  dig'  rim  sonan 
leyal;  si  per  consonansa,  o  aytals  consonansa 
es  borda  o  leyals:  si  borda,  adonx  son  dig 
rim  consonan  bord,  et  aytals  rim  no  prendem, 
si  donx  no  eran  pauzat  per  estramps  ;  si  le- 
yals es,  adonx  son  dig*  rim  consonan  leyal ; 
si  per  leonesmitat,  oz  aytals  leonesmitatz  es 
simpla  o  perfiecha :  si  simpla  adonx  son  dig 
rim  simple  leonisme;  si  perfiecha,  adonx  son 
dig  rim  perfieg  leonisme. 

24.  Si  ordinal,  oz  il  prendon  orde  per  diversas 
coblas  o  jjer  una  solamen.  si  per  diversas, 
adonx  o  cascuna  cobla  es  ses  acordansa  de  si 
meteyssha,  pero   be    ha    acordansa    en  respieg 

(rautra.  o  per  le  t-ontrari.  en  lo  |»rciiii('r 
cas  son  dichas  rimas  dissolutas,  fii  lo  scj^-on 
i'inias  siiig-ulars.  e  si  tnnt  es  qiiel  preniiers 
bordos  de  la  seguen  cobla  baja  aytal  aeordansa 
qiio  ba  le  derriers  bordo  de  la  preceden  cobla, 
adoiix  son  dichas  rimas  capcaudadas.  si  per 
una  solanien,  adonx  oz  honi  ha  respieg*  en 
aytal  cobla  a  V  orde  deis  bordos,  o  no.  si 
ha  respieg-  a  Torde  deis  bordos,  adonx  o  lors 
ordes  es  gardatz  solaiaen  en  la  fi  deis  versetz 
principáis  o  no  solanieu  en  la  fi,  ans  es  gar- 
datz ysshamens  en  inieg  de  lor.  si  en  la  fi 
solainen,  adonx  o  duy  vers^t  principal  al  niens 

0  tres  al  may  s'  acordó  en  la  fi  ses  tot  meja 
d'autre  bordo  principal  o  biocat  de  diversa 
aeordansa,  e  adonx  son  dig  rim  caudat.  o  si 
otra  tres  s' acordó  per  una  meteysha  rima, 
adonx  son  dig  continuat.  e  d'  aquestz  no  uza 
hom  gayre  huey.  o  le  premier  bordos  s'  a- 
corda  ses  bioc  am  lo  ters  en  la  fi,  el  segons 
am    lo    quart,    et    adonx    son    dig    encadenat. 

01  preniiers  s'acorda  en  la  fi  am  lo  quart  ses 
bioc,  el  segons  am  lo  ters,  et  adonx  son  dig 
crozat.  o  lors  ordes  non  es  solamens  gar- 
datz en  la  fi  deis  versetz  principáis,  ans  o  es 
ben  en  lo  mieg,  et  adonx  o  es  fayta  en  lo 
mieg  aeordansa  per  versetz  enpeutatz  de  doas 
en  doas  o  de  tres  en  tres  sillabas  en  .j.  me- 
teysh  bordo;  o  en  diverses  versetz,  si  que  las 
acordansas  panzadas  en  la  .j.  verset  principal 
respondo  a  las  autras  panzadas  en  aytal  me- 
teys  loe  del  verset  principal  se  seguen,  o  en 
paritat  de  sillabas  en  .j.  meteysh  verset,  et 
adonx  son  dig  aytal  rim  multiplicatiu  propria- 
men,  et  en  autra  maniera  son  dig  impropria- 
men  tombarel,  et  en  autra  maniera  podón  es- 
ser  dig  enpeutat.  et  aytals  rims  multiplicatiu 
se  fan  de  bordonetz  enpeutatz.  o  en  lo  mieg 
d'aytal  versetz  principáis  es  fayta  aeordansa 
de  totas  las  sillabas    del    premier   autre  bordo 

principal  am  totas  las  autras  sillabas  de  l'autre 
bordo  principal  seguen,  et  adonx  son  dig  scr- 
penti.  si  aytal  verset  principal  son  mesclat 
ani  bordonetz  biocatz,  adonx  en  respieg  deis 
biocatz  jiodon  esser  dig"  rini  biocat.  si  per 
autre  oi'de  o  per  autra  maniera  son  pauzat  oz 
adordenat  li  rim,  si  no  per  las  manieras  so- 
bredichas, la  qual  causa  se  pot  far  segon  la 
voluntat  del  dictador,  adonx  son  dig  rim  de- 
sguizat.  si  hoin  no  ha  respieg  a  l'orde  deis 
bordos,  mas  solamen  quar  aytal  bordo  son 
j)auzat  en  cobla  solitaria  et  esparsa,  o  per 
aventura,  car  en  aytal  cobla  serán  alcu  verset 
ses  acordansa,  ádonx  aytal  rim  son  dig  espars 
o  brut,  segon  alqus. 
25.  •  Sil  dig  rim  dessus  pauzat  et  expressat  ayssi 
quo  son  pauzat  en  la  premiera  cobla,  son  re- 
tornat  en  1'  autra  cobla  seguen,  si  que  la  se- 
gonda  cobla  comense  per  aytal  acordansa  quo 
fenish  la  precedens,  et  en  ayssi  retornan  per 
retrogradado  totas  las  acordansas  pauzadas  en 
la  preceden  cobla,  adonx  son  rim  retrogradat 
per  acordansa.  e  sil  bordo  de  cascuna  cobla 
per  si  se  pot  retornar  entieramens,  remanens 
aquela  meteysha  sentensa  et  aquelas  meteyshas 
dictios  fináis  qu'  eran  en  lo  premier  orde,  adonx 
son    dig    rim    retrogradat    per   bordos.  e   si 

aytal  bordo  se  podón  retornar  singularmen  per 
dictios,  remanen  aquela  meteyssha  acordansa 
o  sentensa,  oz  ab  autra  sol  que  bona  sia,  adonx 
son  dig  rim  retrogradat  per  dictios.  e  si 
aytals  retornamens  se  fay  per  sillalsas  o  per 
letras,  adonx  o  las  dictios  en  lo  retornamen 
son  unas  meteyshas,  o  diversas.  si  unas  me- 
teyshas, adonx  son  apelat  rim  retrogradat  per 
sillabas  o  per  letras,  mudadas  las  dictios ;  e 
en  aquestz  no  garda  hom  si  es  una  metheyssha 
la  sentensa  en  lo  retornamen  o  diversa,  oz 
una  meteyssha  acordansa  oz  autra,  o  ses  acor- 
dansa,   segon    qu'  es    dig    dessus    en    los    rims 

retrogradatz  per  dictios,   jaciaysso  que  majors 
maestría  sia  quan  son  retornat  amb  acordansa. 

26.  Sil  rim  son  pauzat  en  divers  locz,  afi  que 
li  bordo  de  .ix.  o  de  .x.  sillabas  puescan  re- 
tornar a  bordos  de  .vj.  sillabas  o  de  .vij.  et 
enayssi  segon  maj'^s  o  segon  mens,  adonx  aytal 
rim  son  dig-  et  apelat  rim  reforssat. 

27.  Si  aytal  rim  son  dictional,  o  son  dig  dictio- 
nal  per  diversas  dictios  o  per  una.  si  per 
diversas,  adonx  o  la  us  rim  se  desshen  de 
l'autre  o  no.  si  la  us  rims  se  disshen  de 
l'autre,  oz  en  sen  desshen  per  mermamen  o 
per  ajustamen  d'  una  letra  o  d'  una  o  de  motas 
sillabas ;  et  adonx  son  dig  rim  derivatiu  enemig 
o  maridat.  si  per  una,  adonx  oz  aquela 
dictios  es  equivoca,  et  adonx  son  dig  rim 
equivoc  •,  oz  es  accentuals,  et  adonx  son  dig 
rim  accentual ;  oz  es  utrissonans,  et  adonx  son 
dig  rim  utrissonan  ;  oz  es  trencada,  et  adonx 
son  dig'  rim  trencat  .  .  . 

28.  Tractat  havem  de  rims,  et  ara  devem  tractar 
de  coblas,  e  declaraní  cobla  ayssi  per  maniera 
de  rims,  per  leu  reportar ;  e  majormen  quar  la 
sua  declaratios  es  longa  et  entrieada  per  so 
quar  ha  granre  de  membres. 

29.  Cobla  vol  dir  ajustamen, 
Quar  al  mens  .v.  bordos  conpren, 
Li  qual  essems  tan  una  clauza 
Que  sen  complit  e  perñeg  pauza, 
Et  al  plus  naut  .xvi.  n'abrassa; 
Et  amb  aquestz  d'  autres  n'  enlassa 
Qui  son  en  loe  de  bioc  mes, 

De  quatre  sillabas  o  tres 
O  mens ;  enpero  sil  compás 
Mays  principáis  fay  son  amas 
Am  quatre  sillabas  ses  plus, 
Adonx  plus  breus  sia  caseus 
Deis  autres  ajustatz  a  lor. 

30.  Li  verset  biocat  menor 
No  sion  tant  multiplicat 

Que  puescan  passar  la  meytat 
De  lors  principáis  bordonetz. 

31.  Cobla  no  vol  mens  d'ueg*  versetz, 
Si  per  .vij.  o  per  mens  sillabas 

Lo  compás  dols  bordos  acabas  ; 
E  si  .viij.  o  mays  ne  cabish, 
Am  .xij.  bordos  se  complish 
Cobla,  los  quals  passar  no  vol. 

32.  Dansa  tres  bordos  al  mens  col 
En  son  respost  e  .v.  al  may 

E  la  tornada  qu'  el'  atray, 
E  soen  amb  alcus  biocz 
En  dansa  per  los  autres  locz. 
Tro  .V.  bordos  cobla  se  merma 
Et  al  may  sobre  non  se  ferma, 
E  degus  d"  aquels  no  s"avansa 
Otra  .viij.  sillabas  en  dansa. 
Us  sois  biocz  o,  can  se  dobbla, 
Ses  plus,  cay  miéis  en  fi  de  cobbla. 
Trop  atrobam  plus  breus  pagelas 
En  rondéis  e  mándelas  ; 
Si  be  d'  aquestas  no  curam, 
Quar  cert  compás  noy  atrobam  .  .  . 

33.  Aras  devetz  saber  que  totas  las  coblas  que 
son,  al  mens  aquelas  de  las  quals  nos  uzam 
et  havem  conoysshensa,  ques  o  son  estrampas, 
acordans,  ordinals,  dictionals,  parsonieras  o 
sentenciáis  ;  e  per  so  segon  diverses  respieytz 
una  cobla  pot  haver  diverses  noms,  segon 
qu'  es  estat  dig. 

34.  Estrampas  prendo  nom  de  rim  estramp;  et 
enayssi  cum  son  alqun  rim  estramp  car  et 
alqu  estramp  comu,  enayssi  havem  doas  ma- 
nieras de  coblas,  so  es  assaber  estrampas  caras 
et  estrampas  comuñas. 

35.  Acoi'dans  son  las  autras,  et  aquestas  vario 
se  en  motas  manieras ;  quar  alcunas  so  sonans, 
alqunas  simplas  leonismas,  alcunas  perflechas 
leonismas.         e   totas   aquestas   prendo   yssha- 

mens  lor  nom  deis  rims,  seg'on  qu'  es  estat  dig" 
lassus. 

36.  Ordinals  pi-endo  lor  nom  deis  rinis  ordinals. 
aquestas  ordinals  o  so  dissolutas,  singulars, 
capcaudadas,  caudadas,  continuadas,  encade- 
nadas, crozadas,  crotzcadenadas,  crotzcaudadas, 
cadenacaudadas,  multiplicativas,  biocadas,  re- 
plicativas,  refranchas,  serpentinas,  deguizadas, 
esparsas,  retrogradadas  per  acordansa,  retx-o- 
g'radadas  per  bordos,  retrogradadas  per  dictios, 
doblas,  ternas,  quazernas,  quintas,  unissonans 
o  re  tersadas. 

37.  Dictionals  prendo  lor  nom  deis  rims  dictio- 
nals ;  et  aquestas  o  son  derivativas,  equivocas, 
accentuals,  ultrissonans,  trencadas,  o  sillabi- 
cadas. 

38.  Parsonieras  son  dichas  de  part  o  de  parso, 
quar  part  o  parso  prendo  de  las  ordinals  e  de 
las  sentenciáis.  e  per  so  son  pauzadas  en 
lo  mieg  d'  aquelas,  sos  assaber  entre  las  ordi- 
nals e  las  sentenciáis,  a  signitícar  e  mostrar 
que  aytant  han  que  far  ad  aquelas  coma  ad 
aquestas.  parsonieras  o  son  capfinidas,  cap- 
denals,  recordativas,  retronchadas,  duplicativas, 
deflfrenadas  oz  aifectuozas. 

39.  Sentenciáis  prendo  lor  nom  de  sentencia ; 
et  aquestas  sentenciáis  han  ysshample  de  di- 
verses noms,  segon  que  la  sentencia  se  diver- 
sifica; et  enayssi  estas  sentenciáis  o  son  dubi- 
tativas o  dubtozas,  contrariozas,  comutativas, 
diversas,  reversas,  mcthaforadas,  gradativas, 
ornativas,  permutativas,  exclamativas,  divina- 
tivas,  rescostas,  proverbiáis,  derrizorias,  assem- 
blativas,  exempliflcativas,  responsivas  o  respon- 
dens,  tensonadas  o  tensonans,  en  autra  maniera 
dichas  interrogans  o  enterrogativas  o  razonans, 
conclusivas  o  coucluzens,  compendiozas,  con- 
trafachas, occupativas,  distributivas,  designa- 
tivas  o  designans,  partidas,  meytadadas,  co- 
structivas .  .  . 

•40.  Enpero  devetz  saber  qu'  en  lati  no  garda 
hom  accen  ayssi  quo  en  lo  romans.  qnar 
en  lo  lati  garda  hom  solamen  accen  en  aquelas 
dictios  fináis  on  cay  le  rims,  e  per  so  penitus 
e  dicinitiis  han  bon'  acordansa  en  accen,  mas 
penitus  e  munitus  no ;  mas  muvitus  et  intus 
s'  acordó  be  en  accen  .  .  . 

41.  La  diffinitios  de  vers.  vers  es  iis  dictatz 
en  romans  que  compren  de  .v.  coblas  a  .x. 
amb  .una  oz  am  doas  tornadas  ;  et  ayssi  me- 
teysh  li  altre  dictat  podón  haver  una  o  doas 
tornadas.  e  deu  tractar  de  sen ...  o  fay 
ysshamen  d'amors,  de  lauzors  o  de  reprensio 
per  donar  castier  .  .  .  vers  deu  haver  lonc  so 
e  pauzat  e  noel,  amb  belas  e  melodiozas  mon- 
tadas e  deshendudas,  et  amb  belas  plassadas 
e  plazens  panzas. 

42.  E  quar  ayssi  havem  parlat  de  tornada, 
devetz  saber  qu' en  tot  dictat  pot  hom  far  una 
o  doas,  segon  qu'es  estat  dig,  tornadas;  quar 
la  una  tornada  pot  pauzar  et  applicar  a  so 
senhal,  lo  qual  senhal  cascus  deu  elegir  per 
si ...  ,  el'  autra  tornada  pot  aplicar  a  la 
Ijersona  a  la  qual  vol  presentar  son  dictat. 
encaras  devetz  saber  que  cascuna  tornada  deu 
esser  del  compás  de  la  meytat  de  la  cobla 
derniera  vas  la  fi,  can  la  cobla  es  de  bordos 
parios,  so  es  en  nombre  par;  et  can  son  en 
nombre  non  par,  la  dicha  meytatz  creysh 
d'  un  bordo.  et  en  ayssi  quo  pot  creyssher 
otra  la  meytat,  enayssi  pot  mermar  quis  vol . . . 

43.  La  difinitios  de  chanso.  chanso  est  us 
dictatz  que  conté  de  .v.  a  .vij.  coblas,  e  deu  . 
tractar  principalmen  d'  amors  o  de  lauzors,  am 
bels  motz  plazenz  et  am  graciozas  razos ;  quar 
en  chanso  no  deu  hom  pauzar  deg'una  laja 
páranla,  ni  degu  vilanal  mot  ni  mal  pauzat . . . 

44.  La  difinitios  de  sirventes.  sirventes  es 
dictatz  que  servish  al  may  de  vers  o  de  chanso 
en  doas  cauzas :  la  una  cant  al  compás  de  las 

coblas,  1'  autra  cant  al  so.  e  deu  hom  en- 
tendre  cant  al  compás,  sos  assaber  que  tenga 
lo  compás  solamen,  ses  las  acordansas,  oz  am 
las  acordansas  q'.aquelas  meteyshas  dictios  o 
d'  autras  semblans  ad  aquelas  per  acordansa. 
e  den  tractar  de  reprehensio  o  de  maldig-  ge- 
neral, per  castiar  los  fols  e  los  malvatz,  o  pot 
tractar  quis  vol  del  fag  d'  alquna  guerra. 
45.  La  difinitios  de  dansa.  dansa  es  us  dic- 
tatz  gracios  que  conté  un  refranh,  so  es  un 
respos  solamen,  e  tres  coblas  semblans  en  la 
fi  al  respos,  en  compás  et  en  acordansa ;  e  la 
tornada  deu  esser  semblans  al  respos,  el  co- 
mensamens  de  cascuna  cobla  deu  esser  d'  un 
compás,  e  quis  vol,  d'una  acordansa  o  de  di- 
versa ;  li  qual  comensamen  devon  esser  del 
tot  divers  d' acordansa  del  respos.  quar  no 
seria  bela  cauza  quel  comensamens  de  la  cobla 
fos  de  la  consonansa  del  respos.  ysshamens 
li  dig  comensanien  podón  esser  d'  u  meteysh 
compás  o  de  divers  am  lo  dig  respos.  el 
respos  deu  esser  del  compás  de  meja  cobla  o 
quaysh,  so  es  mays  o  mens  de  dos  bordonetz. 
e  li  bordo  que  son  en  dansa,  no  devo  passar 
.viij.  sillabas ;  et  en  cas  que  aytal  bordo  pas- 
sesso  .viij.  sillabas,  seria  irregulars  aytals 
dansa,  anormals  e  fora  son  propri  compás,  e 
si  donx  li  rim  no  serán  multiplicatiu.  e  quis 
vol  pot  retronchar  tres  bordos  ses  plus  o  mens 
del  respost ;  pero  sil  respos  es  de  tres  bordos 
solamen,  nol  deu  hom  retronchar,  mas  dos  ses 
plus  o  mens.  e  deu  tractar  d'  amors,  e  deu 
haver  so  joyos  et  alegre  per  dansar,  no  pero 
ta  lonc  coma  vers  ni  chansos,  mas  un  petit 
plus  viacier  per  dansar,  segon  qu'  es  estat  dig. 
enpero  huey  ne  uza  hom  mal  en  nostre  temps 
d'aquest  so  ;  quar  li  chantre  que  huey  son,  no 
sabon  apenas  endevenir  en  un  propri  so  de 
dansa.  e  quar  noy  podón  endevenir,  han 
mudat  lo  so  de    dansa    en    so  de  redondel  am 

lors  minimas  et  am  lors  semibreus  de  lors 
motétz.  le  remanen  de  dansa  trobaretz  las- 
sus  en  cobla  et  en  autre  loe,  can  tracta  de 
coblas  retronchadas.  alq«.  fan  dansas  de 
coblas  tensonadas,  la  qual  adonx  appelan  dans ; 
pero  entre  dans  e  dansa  no  fam  lunha  difFe- 
rensa.  et  alqu  fan  desdansa  e  desdans  per 
pauzar  e  destantar  lo  contrari,  e  degus  nos 
*     varia  del  compás  de  dansa. 

46.  La  diffinitios  de  descort.  descortz  es  dic- 
tatz  mot  divers,  e  pot  haver  aytantas  coblas 
coma  vers,  sos  assaber  de  .v.  a  .x.  las  quals 
coblas  devon  esser  singulars,  dezacordablas  e 
variablas,  en  acort,  en  so  et  en  lengatges. 
e  devon  esser  totas  d'  un  compás  o  de  divers. 
e  deu  tractar  d'  amors  o  de  lauzors,  o  per  ma- 
niera de  rancura  :  quar  mi  dons  no  mi  ama 
ayssi  cum  sol,  o  de  tot  aysso  essems.  quis 
vol  e  qui  volra  far  tornada,  segua  la  maniera 
lassus  dicha  can  tractem  de  vers,  en  la  qual 
tornada  deu  hom  tractar,  quis  vol,  de  totz  los 
lengatges  los  quals  dessus  ha  pauzatz  ayssi  a 
tiera  cum  los  ha  pauzatz.  e  si  aysso  far  li 
tornava  greu,  fassa  la  dicha  tornada  del  len- 
gatge  de  la  derriera  cobla.  e  si  la  tornada 
Taparla  breus  per  tractar  de  totz  los  lengatges, 
pot  hom  far  recorsa  del  compás  de  la  una  de 
las  coblas  denan  panzadas,  o  d'  autra,  sol  que 
no  passe  lo  compás,  so  es  lo  nombre  deis 
bordos  que  cobla  deu  haver.  e  deu  tractar 
de  totz  los  lengatges  ayssi  cum  son  estat  pauzat 
dessus  a  tiera,  e  deu  haver  las  acordansas  que 
son  en  la  fi  de  cascuna  cobla. 

47.  La  diffinitios  de  tenso.  tensos  es  con- 
trastz  o  debatz,  en  lo  qual  cascus  mante  e 
razona  alcun  dig  o  alcun  fag;  et  aquest  dictatz 
alqunas  vetz  procezih  per  novas  rimadas,  et 
adonx  pot  haver  .xx.  o  trenta  cobblas  o  may ; 
et  alcunas  vetz  per  coblas.  et  aquest  conté  de 
.vj.  coblas  a  .x.  am  doas  tornadas,  en  las  quals 

devo  jutge  eligir,  le  quals  definisca  lor  plag  e 
lor  tenso.  •  el  jutgx's  per  aquel  meteysh  com- 
pás de  coblas  o  per  novas  rimadas  pot  donar 
son  jutjamen;  enpero  per  novas  rimadas  es 
huey  mays  acostumat.  en  lo  qual  jutjamen 
alqu  volon  seguir  forma  de  dreg,  fazen  mensio 
d'  avangelis  e  d'  autras  páranlas  acostumadas 
de  diré  en  sentencia :  la  qual  cauza  nos  no 
reproam  ;  pero  be  dizem  que  aysso  no  es  de 
necessitat.  quar  abasta  solamen  qu'  om  done 
son  jutjamen  et  aquel  declai'e  per  aquela  ma- 
niera que  mays  plazera  a  cel  qu'  es  elegitz 
per  jutge.  encaras  dizem  que  non  es  de 
necessitat  ques  haja  so;  enpero  en  aquel  cas 
ques  faria  al  compás  de  vers  o  de  chanso  o 
d'autre  dictat  qu' aver  deja  so,  se  pot  cantar 
en  aquel  vielh  so. 

48.  Diffinitios  de  partimen.  partimens  es  que- 
stios  ques  ha  dos  membres  contraris,  le  quals 
es  donatz  ad  autre  per  chauzir  e  per  sostener 
cel  que  volra  elegir;  e  pueysh  cascus  razona 
e  soste  lo  membre  de  la  questio,  lo  qual  haura 
elegit.  en  totas  las  autras  cauzas,  cant  al 
compás  e  cant  al  jutjamen  e  cant  al  so,  es 
semblans  a  tenso.  diferensa  pot  hom  pero 
vezer  entre  tenso  e  partimen,  quar  en  tenso 
cascus  razona  son  propri  fag,  coma  en  plag ; 
mas  en  partimen  razona  hom  1'  autru  fag  e 
l'autru  questio,  jaciaysso  que  soen  pauza  hom 
partimen  per  tenso,  e  tenso  per  pai'timcn,  et 
aysso  per  abuzio. 

49.  Encaras  devetz  saber  que  en  aytals  dietatz 
ques  fan  per  diversas  personas  oz  en  los  quals 
hom  fenh  que  sian  diversas  personas,  pot  liom 
uzar  de  diverses  lengatges,  coma  en  descort ; 
e  d'  aj'tals  dietatz  son  tensos,  partimens,  pa- 
storelas, vergieras,  ortolanas,  monjas,  vaqule- 
ras,  et  en  ayssi  de  trops  autres  dietatz.  e 
degun  dictat  d'  autru  lengatge  nos  no  prendem 
en  nostre   jutjamen,    quar    prezomtuos    es  qui 


18  LASFLORS 


vol  jutjar  r  autru  lengatge,  si  donx  no  es  me- 
sclatz  am  lo  nostre  per  dreg  compás. 

50.  La  diffinitios  de  pastorela.  pastorela  es 
US  dictatz  que  pot  haver  .vj.  o  .viíj.  o  .x. 
coblas  o  mays,  so  es  aytantas  cum  sera  vist 
ai  dictayre;  mas  que  no  passe  lo  nombre  de 
trenta.  e  deu  tractar  d'  esquern,  per  donar 
solas;  e  deu  se  hom  gardar  en  aquest  dictat 
majormen,  quar  en  aquest  se  peca  liom  mays 
que  en  los  autres,  que  liom  no  diga  vils  pá- 
ranlas ni  lajas,  ni  procezisca  en  son  dictat  a 
degu  vil  fag ;  quar  trufar  se  pot  hom  am  femna 
e  far  esquern  la  un'  a  l'autre,  ses  diré  e  ses 
far  viltat  o  dezonestat.  pastorela  requier 
tostemps  noel  so  e  plazen  e  gay,  no  pero  ta 
lonc  cum  vers  o  chansos ;  ans  deu  haver  so 
un  petit  cursori  e  viacier.  e  d' aquesta  pa- 
gela  son  vaquieras,  vergieras,  porquieras,  au- 
quieras,  cabrieras,  ortolanas,  monjas,  et  en 
ayssi  de  las  autras  lors  semblans. 

51.  La  diffinitios  de  retroncha.  retroncha  es 
US  dictatz  ayssi  generáis  coma  vers,  que  pot 
tractar  de  sen,  de  essenhamen,  d'amors,  de 
lauzors  o  de  reprendemen,  per  castiar  los  mal- 
vatz.  et  aquest  dictatz  sec  lo  compás  de 
vers,  cant  al  so  e  cant  a  las  coblas,  quar  pot 
haver  de  .v.  a  .x.  coblas;  et  es  dicha  retroncha, 
quar  es  de  coblas  retronchadas,  no  per  autra 
cauza.  E  quar  lassus  havem  mostrat  qu'  es 
cobla  retronchada,  per  so  no  qual  ques  ayssi 
ne  tractem.  Enpero  cant  hom  fa  vers  chanso 
o  dansa  per  coblas  retronchadas,  ges  per  so 
no  se  sec  que  deja  haver  nom  retroncha,  ans 
lo  pot  hom  apelar  vers  retronchat  o  chanso  o 
dansa  retronchada. 

52.  La  diffinitios  de  plang.  plangs  es  us 
dictatz  qu'  om  fay  per  gran  desplazer  e  per 
gran  dol  qu'  om  ha  del  perdemen  o  de  la 
adversitat  de  la  cauza  qu'  om  planh.  e  dizem 
generalmen    de   la    cauza    qu'om   planh;  quar 

en  ayssi  quo  hom  fa  plang  d'  orne  o  de  femna, 
ayssi  meteysh  pot  hom  far  plang  d'autra  cauza, 
coma  9i  lina  vila  oz  una  ciutatz  era  destruida 
e  dissipada  per  guerra  o  per  autra  maniera, 
et  es  del  compás  de  vers,  cant  a  las  coblas, 
quar  pot  haver  de  .v.  a  .x.  coblas.  e  deu 
haver  noel  so  pla:zen  e  quays  planhen  e  pauzat ; 
pero  per  abuzio  vezem  tot  jorn  qu'om  se  ser- 
vish  en  aquest  dictat  del  so  de  vers  o  de 
chanso,  et  adonx  quar  es  acostumat,  se  pot 
cantar  quis  vol  en  lo  so  del  vers  o  de  la 
chanso  don  se  servish :  la  qual  cauza  permetem 
majormen  per  la  greveza  del  so  ;  quar  apenas 
pot  hom  trobar  huey  cantre  ni  autre  home 
que  sapia  be  endevenir  et  far  propriamen  un 
so  seg'on  que  requier  aquest  dictatz.  plangz 
deu  tractar  de  lauzors  de  la  cauza  per  la  qual 
hom  fay  aytal  plang;  encaras  deu  tractar  del 
desplazer  qu'  om  ha,  e  de  la  perda  ques  fay 
per  lo  mescabamen  de  la  cauza  qu'om   planh. 

53-  La  diffinitios  de  escondig.  escondigz  es 
US  dictatz  del  compás  de  chanso,  cant  a  las 
coblas  et  al  so ;  e  deu  tractar  de  dezencuzatio, 
escondizen  se  en  son  dictat  de  so  de  qu'  es 
estatz  acuzatz  o  lauzenjatz  am  sa  dona  oz  ani 
son  capdel .  .  . 

W-  De  garips  no  nos  entremeten,  quar  solamen 
han  respieg  a  ctrt  e  especial  so  d'esturmens 
ses  verba. 

55-  Encaras  havem  estampida,  et  aquesta  ha  re- 
spieg alcunas  vetz  quant  al  so  d'esturmens,  et 
adonx  d' aquesta  no  curam.  et  alqunas  vetz 
ha  respieg  no  tant  solamen  al  so,  ans  o  ha  al 
dictat  qu'  om  fa,  d'  aniors  o  de  lauzors,  a  la 
maniera  de  vers  o  de  chanso;  et  adonx  segon 
nostra  sciensa  pot  haver  loe.  aytals  dictatz 
no  principáis  podón  haver  tornada  o  no,  e  pot 
hom  en  loe  de  tornada  repetir  la  una  cobla 
del  comensamen  o  de  la  fi  .  .  . 

